Ներածություն

Հայրենիքի պաշտպանությունը բոլոր ժամանակներում համարվել է տվյալ պետության քաղաքացիների սրբազան պարտքը: Կարճ ժամանակամիջոցում տիրապետել ժամանակակից զենքին և դառնալ հայրենիքի պաշտպան այնքան էլ դյուրին գործ չէ: Հետևաբար յուրաքանչյուր պատանի պետք է նախօրոք իրեն նախապատրաստի զինվորական ծառայությանը, օժտված լինի ֆիզիկական մտավոր և հոգևոր ներուժով, բարոյական բարձր արժեքների տեր, պատրաստ ծառայելու իր ժողովրդին և հայրենիքին:

Ներկա համաշխարհային և տարածաշրջանային զարգացումները, ժամանակակից պատերազմները, մեր տարածաշրջանում տիրող բարդ, պայթունավտանք վիճակը, նոր մարտահրավերներ են նետում հայոց պետականությանը և հասարակությանը, պարտադրելով հայ ժողովրդին մշտապես մտածել իր երկրի անվտանգության ապահովման մասին, ունենալ մարտունակ և հզոր բանակ, որն ունակ կլինի լուծել հայրենիքի պաշտպանության խնդիրները:

Այդ խնդիրների լուծման մեջ իր հաստատուն ու կարևորագույն տեղն ունի <<Նախնական զինվորական պատրաստություն>> առարկայի դասավանդումը դպրոցներում, վարժարաններում, արհեստագործական և միջին մասնագիտական ուսումնական հաստատություններում: <<Զինապարտության մասին>> ՀՀ օրենքում ամրագրված է, որ նախազորակոչային տարիքի Հայաստանի քաղաքացիները ուսումնական հաստատություններում անցնում են <<ՆԶՊ>>:

ՆԶՊ առարկան զարգացնում է երիտասարդների որոշակի կարողություններ ու ձևավորում հմտություններ` հստակ գործելու այնպիսի ծայրահեղ իրավիճակներում, ինչպիսիք են՝ մարտական գործողությունները կամ արտակարգ այլ իրավիճակներ: Նման պատրաստությունը, նախնական փորձի շնորհիվ ձեռք բերած գիտելիքները հնարավորություն են տալիս սովորողներին հոգեբանորեն պատրաստ լինել արտակարգ իրավիճակներին, բարդ իրադրությունում ոչ միայն պահպանել սեփական կյանքն ու առողջությունը, այլև արագ ու արդյունավետ իրականացնել մարտական կամ այլ առաջադրանքներ։ՆԶՊ առարկայի ուսուցումը ուղղված է նաև հատուկ վարժանքներով սովորողների բարոյահոգեբանական հատկանիշների ձևավորմանն ու ուժեղացմանը (հայրենասիրություն, կարգապահություն, պատասխանատվություն, ինքնավստահություն, կոլեկտիվիզմ), որոշակի ունակությունների զարգացմանը և նոր կարողությունների առաջացմանը (ֆիզիկական ունակություններ, ֆիզիոլոգիական հատկանիշներ, հիշողության, ուշադրության կենտրոնացում ու փոխատեղում, վերլուծական մտածողություն):

Նախնական զինվորական պատրաստության և անվտանգ կենսագործունեության առարկայի ծրագիրը մշակվել է աոարկայական չափորոշիչներին համապատասխան:

Առարկայական չափորոշիչների մշակման համար հիմք են հանդիսացել <<Զինապարտության մասին>> և <<Կրթության մասին>> ՀՀ օրենքների պահանջները պատանիներին ՀՀ զինված ուժերում ծառայության նախապատրաստելու վերաբերյալ, ինչպես նաև ՀՀ հանրակրթության պետական կրթակարգի և միջնակարգ կրթության չափորոշիչների սկզբունքները և ՀՀ պաշտպանության նախարարության երիտասարդ զինվորի նախնական զինվորական պատրաստության ծրագրի չափորոշիչները: ՆԶՊ առարկայի նպատակն է տասներկուամյա միջնակարգ կրթության շրջանակներում և այլընտրանքային, տարամեթոդ դպրոցների առկայության պայմաններում պատանիներին և աղջիկներին զինել ՆԶՊ և անվտանգ կենսագործունեության գիտելիքներով:

Ծրագրի առանձին բաժինները՝լինելով իրարից բավականին անկախ,ուսուցման ընթացքում թույլ են տալիս կատարել թեմաների ուսուցման հերթականության փոփոխություններ՝կախված տվյալ դպրոցի ուսումնական բազայի վիճակից,դպրոցի տեղակայման վայրից ՝քաղաքում, թե գյուղում,լեռնային թե հարթավայրային շրջանում,օրվա և տարվա եղանակից:

ՀՀ կրթության, գիտության, մշակույթի և սպորտի նախարարությունը հանրային քննարկման է ներկայացրել [«Նախնական զինվորական պատրաստություն» առարկայի 8-12-րդ դասարանների չափորոշչի նախագիծը](http://escs.am/files/files/2021-02-05/514af6716ca27e58e91fc5e8c0e3507f.pdf): Չափորոշիչում կատարված որակական փոփոխությունները պայմանավորված են ինչպես ռազմագիտության ոլորտում տեղի ունեցած զարգացումներով, համաշխարհային և տարածաշրջանային իրավիճակով, այնպես էլ ուսումնական գործընթացի առավել արդյունավետ կազմակերպման անհրաժեշտությամբ անհատականից դեպի խմբային (ջոկային) պատրաստվածություն։ ՆԶՊ առարկայի ուսուցումը հավասարապես նախատեսված է թե՛ տղաների, թե՛ աղջիկների համար:

Ժամանակակից պատերազմները մեծ նշանակություն են տալիս գերճշգրիտ միջոցներին, մարտական ռոբոտներին, կապի և տեղեկատվության ժամանակակից համակարգերին, ինֆորմացիոն-հոգեբանական միջոցառումներին։ 2020 թվականի սեպտեմբերի 27-ին Արցախի Հանրապետությունում Ադրբեջանի սանձազերծած պատերազմից հետո ծրագիրը վերանայվել է, ավելացել են «Մոբիլ ջոկատների մասին» և «Աշխարհազորի և կամավորական ջոկատների նշանակությունը և դրանց համագործակցությունը կանոնավոր բանակի հետ» թեմաները։ «Պայքարը հակառակորդի ցածր թռչող ինքնաթիռների դեմ» թեման համալրվել է «Հակառակորդի անօդաչու թռչող սարքերի դեմ պայքարը և դրանցից պաշտպանվելը» ենթաթեմայով:

ՆԶՊ ուսումնական առարկայի ծրագրի գործնական թեմաներով նախատեսված վարժանքները, առանձին թեմաները և դրանց մատուցման ձևերը ենթակա են շարունակական կատարելագործման:

ՆԶՊ առարկայական ծրագիրը ներառում է՝

- հանրակրթական դպրոցի ՆԶՊ ուսումնական առարկայի բացատրագիրը,

- հայեցակարգը,

- ըստ դասարանների՝ առարկայական բաժինների և թեմաների ներկայացումը՝ ըստ առարկայի հիմնական գաղափարների,

-թեմաների որակական նկարագիրը՝ նպատակները, վերջնարդյունքները, բովանդակությունը, գործնական աշխատանքները, ընդհանրական հասկացությունները, միջառարկայական կապերը, կապը հանրակրթության չափորոշչի վերջնարդյունքների հետ, գործող և նոր ծրագրերի համադրումը,

- հանրակրթական դպրոցներում ՆԶՊ առարկայի ուսուցման համար անհրաժեշտ գույքի, այլ միջոցների և նյութերի օրինակելի ցանկը:

1. **ՆԶՊ առարկայի դասավանդման բովանդակությունն ու հիմնական սկզբունքները**

Հաշվի առնելով արդի ժամանակներում միջազգային և տարածաշրջանային զարգացումները և, դրա հետ կապված, այս առարկայի կարևորությունը, ինչպես և ստացած գիտելիքների զինծառայության ընթացքում գործնական կիրառման հնարավորությունը՝ անհրաժեշտ է ուսուցման գործընթացի արդյունավետ համակարգի կիրառում ինչպես մեթոդաբանության, այնպես էլ ժամանակակից տեխնոլոգիաների (ուսուցողական նյութի դիտարժան ներկայացման տեխնիկական ու ծրագրային միջոցների) կիրառման տեսանկյունից։ Որոշակիորեն կարող են կիրառվել ինչպես հարցադրումների միջոցով խնդիրների ներկայացումը, սովորողների մտածողության ակտիվացումը, նրանց մոտ հետաքրքրության առաջացումը որոշակի թեմայի և առարկայի վերաբերյալ, այնպես էլ սովորողների առանձին խմբերի միջև մրցակցության նախաձեռնումը, գիտելիքների ընկալման, յուրացման և ունակությունների դրսևորման ներքին շարժառիթների ստեղծումը: Առանձնահատուկ ուշադրություն է դարձվում գործնական վարժանքներին, քանի որ մարտական իրավիճակում շատ կարևոր է զինվորի գործողությունների հղկումը մինչև դրանց ինքնաբերաբար իրականացումը:

Այս առումով ՆԶՊ առարկայի դասավանդման ընթացքում նպատակահարմար է կիրառել ուսուցման գործընթացի մի շարք սկզբունքներ և տեսակներ:

ՆԶՊ դասավանդման հիմնական սկզբունքներն են՝

-ազգային լավագույն ավանդույթների պահպանում և խորացում,

-ՆԶՊ զուգակցում միջազգայնորեն ընդունված զինված ընդհարումների իրավունքի և միջազգային մարդասիրական իրավունքի նորմերին,

-հայոց բանակի պատմության և ավանդույթների պահպանման ու զարգացման նպատակաուղղվածություն

-ՆԶՊ դասավանդումը պարզից բարդին անցնելով՝ սկզբում վարժաձևերի ճիշտ, բայց դանդաղ կատարմամաբ, այնուհետև՝ կանոնադրական պահանջներին համապատասխան

- ՆԶՊ գիտելիքների կիրառական փորձառության ձեռքբերոմ գործնական պարապմունքների ժամանակ հրաձգարաններում և զորամասերում,

- դասավանդման մեթոդական բազմազանություն՝ ուսումնական զենքի, սարքերի, պաստառների առավելագույն օգտագործմամբ

- ՆԶՊ միջառարկայանական կապերի օգտագործում:

Ուսուցումը կազմակերպվում է ինտերակտիվ փոխներգործուն մեթոդներով:

Ուսուցման գործընթացը պետք է դաստիարակող և զարգացնող բնույթ ունենա։ Այն ներառում է երկու տարբեր, սակայն փոխկապակցված գործոններ.

1. Ուսումնական նյութի յուրացման արդյունքն է, մասնավորապես, հայրենասիրական թեմաների շնորհիվ ներքին շարժառիթների ձևավորումը, արհեստավարժության տարրերի յուրացման շնորհիվ ինքնավստահության առաջացումը և այլն:

2. Ուսումնական նյութի յուրացումը զինղեկի անմիջական ներգործության արդյունքն է: Շատ կարևոր է սովորողների գիտելիքների և կարողությունների արդարացի գնահատումը: Առանձին իրավիճակներում զինղեկը կարող է կիրառել այնպիսիմեթոդներ, ինչպիսիք են տեղեկացումը, համոզումը, հոգեբանական կառուցողական ներգործությունը, երբեմն նաև հարկադրանքը։

Որպես սովորողի ներքին շարժառիթներին դիմելու ձև՝ կարող են կիրառվել խրախուսումը, հանդիմանումը։ Եթե քննադատությունը, կոլեկտիվի պարսավանքը ցանկալի արդյունք չեն տալիս, ապա, որպես ծայրահեղ միջոց, կիրառելի են դպրոցի կարգապահական կանոնադրությամբ նախատեսված հարկադրանքի միջոցները և տույժերը։ Այս դեպքում ընդունելի է դպրոցի մանկավարժական կոլեկտիվի, նաև ծնողների ներգրավումը:

ՆԶՊ առարկայի դասավանդման ողջ ընթացքում ուսուցիչը և ուսուցման մեջ ներգրավված ողջ մանկավարժական կոլեկտիվը սովորողների շրջանում պետք է ձևավորեն այնպիսի մթնոլորտ, որ ուսումնական գործընթացի նկատմամբ վերջիններս ցուցաբերեն բարձր գիտակցություն և դրսևորեն անհրաժեշտ ակտիվություն (ներքին դրդապատճառներ և գիտակցված կարգապահություն):

Ելնելով այն հանգամանքից, որ դասարանը, որպես կանոն, միատարր չի լինում, և կան ընկալունակության տարբեր մակարդակ և դոմինանտ ընկալունակություն ունեցող անձինք, զինղեկը պետք է նյութի ներկայացման ժամանակ հենվի և՛ տրամաբանական փաստարկների և զգացմունքային գործոնի վրա՝ միաժամանակ նյութը մատուցելով գրաֆիկական պատկերների (գծապատկերների, նկարների) օգնությամբ, անմիջական ցուցադրմամբ։ Բավական արդյունավետ կարող է լինել ուսուցման տարբեր մեթոդների զուգակցված կիրառումը:

Որպես այդպիսիք կարելի է նշել հետևյալ մեթոդները.

* ցուցադրման,
* պատմողական,
* հարցադրումների, զրույցի,
* վարժանքների,
* իրադրության խաղարկման,
* խմբային և անհատական ինքնապատրաստման:

Կարևոր նպատակ և դասընթացի արդյունավետ իրականացման նախապայման է աշակերտների կարգապահության ապահովումը: Անձի և կոլեկտիվի դաստիարակությունն այս առումով պետք է ուղղված լինի աշակերտների գիտակցված կարգապահության՝ որպես ներքին դիրքորոշման և վարքագծի ձևավորմանը: Սա բավականին երկարատև գործընթաց է. հետևաբար չի բացառում կարգապահության ապահովումն այլ եղանակներով՝ դրա սկզբնական փուլում:

`

**2.ՆԶՊ առարկայի նպատակը և խնդիրները**

ՆԶՊ առարկայական ծրագրի նպատակն է դպրոցականների շրջանում ձևավորել արտակարգ իրավիճակներում կենսապահովումն իրականացնելու և հստակ գործելու արդիական հմտություններ ու գործնական կարողություններ, գիտելիքներ և ընդհանրական պատկերացումներ, դաստիարակել նրանց՝ որպես հասարակ բարձր գիտակցություն, բարոյահոգեբանական որակներ և վարքային դրսևորումներ ունեցող անհատների:

Այս նպատակի իրականցումը ենթադրում է հետևյալ խնդիրների լուծումը,

* շարժողական ունակությունների(արագաշարժություն, ուժի, դիմացկունության, ճկունության, հավասարակշռության և շարժումների կորդինացիայի) զարգացում,
* մտավոր (մտածողության ակտիվության, վերլուծականություն, տրամաբանություն, մտքի ճկունություն, քննադատողականություն, ուշադրության կենտրոնացում և տեղափոխում) ֆիզիոլոգիական (ուղեղիկի, ներքին ականջի շնչառության կանոնավորում), հոգեբանական(կամք, նպատակասլացություն, գիտակցված կարգապահություն, ինքուրույնություն, ինքնավստահություն, հոգեկան կայունություն, ինքնակատարելագործում), որակների զարգացում,
* մարտական և այլ արտակարգ իրավիճակներում անհրաժեշտ կարողությունների ձեռքբերում և հմտություննների զարգացում, գիտելիքների յուրացում և ոլորտի տարբեր կողմերի վերաբերյալ ընդհանուր պատկերացումների ձևավորում,
* հասարակական բարձր գիտակցության, ներքին արժեհամակարգի, վարքային նորմերի, հասարակական դիրքորոշումների և սպասումների վարքի ձևավորում,
* սովորողների մեջ բարոյական բարձր հատկությունների՝ պատասխանատվության, հաստատակամության, ընկերասիրության, փոխօգնության, հանդուրժողականության և այլ հատկանիշների դաստիրակում,
* առողջ ապրելակերպի կանոնների պահպանում և վնասակար սովորույթներից խուսափում,
* հայրենիքի պաշտպանության գործին անվերապահ պատրաստակամության ձևավորում,
* հայրենիքի պաշտպանությանը միտված մասնագիտական կողմնորոշում(ռազմական, ռազմատեխնիկական, զինվորական բժշկության, արտակարգ իրավիճակների ոլորտ

**Ճամբարային պատրաստության և ռազմամարզական խաղերի ընթացքում կարող են լրացուցիչ լուծել հետևյալ խնդիրները**

* բնական միջավայրում՝ տեղանքւմ, տեսական գիտելիքների փորձնական ստուգում և ամրապնդում,
* հմտությունների և կարողությունների զարգացում անհատական և խմբային վարժանքներով,
* իրավիճակների մոդելավորում և իրական պայմաններում սովորողների խմբային համագործակցության զարգացում,
* մրցակցային իրադրությունում գործնական կարողությունների հղկում և փորձի ձեռքբերում,
* հոգեբանական կայունության ապահովում,
* սեփական ունակությունները ճանաչելու և ինքնադրսևորվելու հնարավորություն

**3.Նախնական զինվորական պատրաստության ժամաբաշխումն ըստ դասարանների ու բաժինների**

**8-րդ դասարանի բաժիններ և թեմաներ**

|  |  |  |  |
| --- | --- | --- | --- |
| **Բաժին** | **Թեմա** | **ժամաքանակ** | **Հիմնական գաղափարներ** |
| 1.Ռազմարվեստի պատմություն ՀՀ զինված ուժեր | 1.1 Ռազմարվեստի պատմության հիմնադրույթներ | 3 | Հայրենասիրական դաստիրակություն |
| 2.Մարտավարության հիմունքներ | 2.1 ՀՀ ԶՈւ զորատեսակների կառուցվածքային միավորները: Մոտոհրաձգային դասակ և ջոկ | 1 | Մարտական պատրաստության հիմունքներ |
| 3.Մարտավարական ֆիզիկական պատրաստություն | 3.1Շարժողական ունակությունների, ֆիզիոլոգիական որակների զարգացում, ելակետային հմտությունների ձևավորում | 3 | Մարտական պատրաստության հիմունքներ |
| 3.2Մարտի դաշտում տեղաշաժի տարրեր | 4 | Մարտական պատրաստության հիմունքներ |
| 4. Կրակային պատրաստություն | 4.1 Հրաձգային զենք | 2 | Մարտական պատրաստության հիմունքներ |
| 4.2 Փոքր տրամաչափի (օդամղիչ) հրացանաից կրակ վարելը | 3 | Մարտական պատրաստության հիմունքներ |
| 5.Ռազմական տեղագրության հիմունքներ | 5.1Տեղանք | 1 | Մարտական պատրաստության հիմունքներ |
| 5.2Հորիզոնի կողմերի որոշումը տեղանքում | 2 | Մարտական պատրաստության հիմունքներ |
| 6. Իրավական պատրաստություն | 6.1ՀՀ ԶՈՒ կանոնադրություն Կարգապահություն: Զինվորական տարբերանշաններ | 2 | Հայրենասիրական դաստիրակություն Մարտական պատրաստության հիմունքներ |
| 6.2Միջազգային մարդասիրական իրավունքի ձևավորման նախադրյալները | 1 | Մարդասիրություն: Հայրենասիրական դաստիրակություն Մարտական պատրաստության հիմունքներ |
| 7.Շարային պատրաստություն | 7.1Շարային պատրաստության տարրերը | 2 | Մարտական պատրաստության հիմունքներ |
| 8. Հոգեբանական պատրաստություն | 8.1 Անձ քաղաքացի և հասարակություն | 1 | Հայրենասիրական դաստիրակություն Մարտական պատրաստության հիմունքներ |
| 9.Անվտանգ կենսագործունեությոն և կենսապահովում | 9.1Բնածին արտակարգ իրավիճակներ | 1 | Անվտանգ կենսագործունեությոն և կենսապահովում |
| 9.2 Կենցաղային անվտանգություն | 1 | Անվտանգ կենսագործունեությոն և կենսապահովում |
| 9.3Կենսապահովումն արտակարգ իրավիճակներում, ջերմության ապահովումը | 1 | Անվտանգ կենսագործունեությոն և կենսապահովում |
| 10.Առաջին օգնության հիմունքներ | 10.1Առաջին օգնության հիմնադրույթներ | 3 | Առաջին օգնության հիմունքներ |
| 10.2Վարակիչ հիվանդությունների կանխարգելում | 1 | Առաջին օգնության հիմունքներ |

**9-րդ դասարանի բաժիններ և թեմաներ**

|  |  |  |  |
| --- | --- | --- | --- |
| **Բաժին** | **Թեմա** | **ժամաքանակ** | **Հիմնական գաղափարներ** |
| 1.Ռազմարվեստի պատմություն ՀՀ զինված ուժեր | 1.1 Հայկական բանակի ռազմավարությունն ու մարտավարությունը հին դարերում: | 2 | Հայրենասիրական դաստիրակություն Մարտական պատրաստության հինունքներ |
| 2.Մարտավարության հիմունքներ | 2.1 Մարտավարական հնարքներ | 1 | Մարտական պատրաստության հիմունքներ |
| 3.Մարտավարական-ֆիզիկական պատրաստություն | 3.1Մարտական իրավիճակին համապատասխան հրաձգային դիրքավորում | 5 | Մարտական պատրաստության հիմունքներ |
| 3.2Հրաձգության սեկտորի փոփոխումը կայուն դիրքավորումներում | 2 | Մարտական պատրաստության հիմունքներ |
| 4. Կրակային պատրաստություն | 4.1Զինվորի հիմնական զենքը | 7 | Մարտական պատրաստության հիմունքներ |
| 5.Ինժեներական պատրաստության հիմունքներ | 5.1Զինվորի ամրաշինական գործունեությունը | 2 | Մարտական պատրաստության հիմունքներ |
| 6. Ռազմական տեղագրության հիմունքներ | 6.1Տեղագրական քարտեզ | 1 | Մարտական պատրաստության հիմունքներ |
| 6.2Տեղաշարժ տեղանքում | 3 | Մարտական պատրաստության հիմունքներ |
| 7.Իրավական պատրաստություն | 7.1 ՀՀ ԶՈՒ կանոնադրություն: Պետեր և ենթականեր:Ավագներ և կրտսերներ:Հրաման և կանոնադրություն | 1 | Հայրենասիրական դաստիրակություն Մարտական պատրաստության հիմունքներ |
| 7.2Միջազգային մարդասիրական իրավունք: (ՄՄԻ ) Բժիշկների, հոգևորականների, միջազգային մարդասիրական կառույցների ներկայացուցիչների անձեռնմխելիությունը զինված ընդհարումների ժամանակ | 1 | Հայրենասիրական դաստիրակություն Մարդասիրություն Մարտական պատրաստության հիմունքներ |
| 8. Շարային պատրաստություն | 8.1 Շարային վարժանքներն ու շարժումն առանց զենքի | 2 | Մարտական պատրաստության հիմունքներ |
| 9.Հոգեբանական պատրաստություն | 9.1Փոխհարաբերությունը զինվորական կոլեկտիվում | 1 | Հայրենասիրական դաստիրակություն Մարտական պատրաստության հիմունքներ |
| 10. Անվտանգ կենսագործունեությոն և կենսապահովում | 10.1Տեխնածին բնույթի արտակարգ իրավիճակներ կոմունալ-կենցաղային համակարգում:Վարքի կանոնները | 1 | Անվտանգ կենսագործունեությոն և կենսապահովում |
| 10.2Կենսապահովումն արտակարգ իրավիճակներում, ջրով ապահովումը | 1 | Անվտանգ կենսագործունեությոն և կենսապահովում |
| 11.Առաջին օգնության հիմունքներ | 11.1Վնասվածքներ, վերքեր:Արյունահոսության դադարեցումը և վերքերի նախնական մշակումը | 1 | Առաջին բուժօգնության հիմունքներ |
| 11.2Տարբեր միջատների, զեռունների խայթոցները և կենդանիների կծոցները: Նախազգուշական միջոցառումները: ԱՕ | 1 | Առաջին օգնության հիմուքներ |

**10-րդ դասարանի բաժիններ և թեմաներ**

|  |  |  |  |  |  |
| --- | --- | --- | --- | --- | --- |
| **Բաժին** | **Թեմա** | | | **ժամաքանակ** | **Հիմնական գաղափարներ** |
| 1.Ռազմարվեստի պատմություն ՀՀ զինված ուժեր | 1.1 Հայկական բանակի ռազմավարությունն ու մարտավարությունը նոր դարաշրջանում | | | 5 | Հայրենասիրական դաստիրակություն Մարտական պատրաստության հիմունքներ |
| 2.Մարտավարության հիմունքներ | 2.1 Զինվորի գործառույթը մարտի դաշտում | | | 4 | Մարտական պատրաստության հիմունքներ |
| 3.Մարտավարական ֆիզիկական պատրաստություն | 3.1Զինվորի տեղաշարժը մարտի դաշտում | | | 3 | Մարտական պատրաստության հիմունքներ |
| 4. Կրակային պատրաստություն | 4.1 Հրաձգություն ինքնաձիգից | | | 3 | Մարտական պատրաստության հիմունքներ |
| 4.2 Ձեռքի բեկորային նռնակներ | | | 2 | Մարտական պատրաստության հիմունքներ |
| 5..Ինժեներական պատրաստության հիմունքներ | 5.1ՏԻնժեներական ականապայթուցիկ միջոցներ | | | 2 | Մարտական պատրաստության հիմունքներ |
| 6. Ռազմական տեղագրության հիմունքներ | 6..1Տեղագրական քարտեզի տվյալ կետում դեպի տեղանքի առարկան եղած ուղղության որոշումը | | | 1 | Հայրենասիրական դաստիրակություն Մարտական պատրաստության հիմունքներ |
| 7.Լեռնային հատուկ պատրաստության հիմունքներ | | 7.1Զինվորի գործունեությունը լեռնային պայմաններում | 1 | | Մարտական պատրաստության հիմունքներ |
| 8.Իրավական պատրաստություն | | 8.1ՀՀ ԶՈւ կանոնադրություն Զինծառայողի պատասխանատվությունը | 1 | | Հայրենասիրական դաստիրակություն Մարտական պատրաստության հիմունքներ |
| 8.2Միջազգային մարդասիրական իրավունք(ՄՄԻ) | 1 | | Հայրենասիրական դաստիրակություն Մարտական պատրաստության հիմունքներ |
| 9.Շարային պատրաստություն | | 9.1Զինվորական պատիվ տալը հրամանատարին՝ (ավագին )՝նրա մոտով անցնելիս | 1 | | Մարտական պատրաստության հիմունքներ |
| 10.Հոգեբանական պատրաստություն | | 10.Զգուշություն, զգոնություն, ուշադրություն | 1 | | Մարտական պատրաստության հիմունքներ |
| 11.Անվտանգ կենսագործունեությոն և կենսապահովում | | 11.1Տեխնածին բնույթի արտակարգ իրավիճակներ հատուկ օբյեկտներում: Զանգվածային և ոչ ընտրողական ոչնչացման զինմիջոցների գործադրում: Վարքի կանոնները | 3 | | Անվտանգ կենսագործունեությոն և կենսապահովում |
| 11.2Կենսապահովումն արտակարգ իրավիճակներում, բնակատեղի՝ ապաստարանի ձևավորումը և քողարկումը տեղանքում առկա միջոցներով | 1 | | Անվտանգ կենսագործունեությոն և կենսապահովում |
| 12.Առաջին օգնության հիմունքներ | | 12.1Ստամոքսաղիքային տրակտի խանգարումներ: Թունավորում: Նախազգուշական միջոցառումները: ԱՕ | 1 | | Առաջին օգնության հիմունքներ |
| 12.2Ալերգիկ ռեակցիաներ: Նախազգուշական միջոցառումները: ԱՕ | 1 | | Առաջին օգնության հիմունքներ |
| 12.3Արտաքին գործոնների ազդեցությունը: Արևահարում: Ցրտահարում: Նախազգուշական միջոցառումները: ԱՕ | 1 | | Առաջին օգնության հիմունքներ |

**11-րդ դասարանի բաժիններ և թեմաներ**

|  |  |  |  |  |  |
| --- | --- | --- | --- | --- | --- |
| **Բաժին** | **Թեմա** | | | **ժամաքանակ** | **Հիմնական գաղափարներ** |
| 1.Ռազմարվեստի պատմություն ՀՀ զինված ուժեր | 1.1 Հայկական բանակի ռազմավարությունն ու մարտավարությունը նորագույն դարաշրջանում | | | 4 | Հայրենասիրական դաստիրակություն Մարտական պատրաստության հիմունքներ |
| 2.Մարտավարության հիմունքներ | 2.1 Մոտոհրաձգային ջոկի գործառույթները | | | 6 | Մարտական պատրաստության հիմունքներ |
| 3.Մարտավարական ֆիզիկական պատրաստություն | 3.1 Ջոկի բացազատված շարքի վերադասավորումը շարասյան: Հակառակ զորաշարժը | | | 1 | Մարտական պատրաստության հիմունքներ |
| 4. Կրակային պատրաստություն | 4.1 Զինվորի այլ սպառազինությունը | | | 3 | Մարտական պատրաստության հիմունքներ |
| 4.2 Տարբեր դիրքավորումներից ձեռքի ուսումնական բեկորային նռնակների նետում՝ ըստ հեռահարության և ճշգրտության: Անվտանգության միջոցառումները նռնակների կիրառման ժամանակ | | | 1 | Մարտական պատրաստության հիմունքներ |
| 5..Ինժեներական պատրաստության հիմունքներ | 5.1Տեղանքի ամրաշինական սարքավորում, անհատական խրամատներ, խրամուղի հաղորդակցման ուղի | | | 2 | Մարտական պատրաստության հիմունքներ |
| 5.2Տարածքի ականապատման նախանշաններ:Պատերազ-մում չպայթած զինամթերքի մասին իրազեկում | | | 1 | Մարտական պատրաստության հիմունքներ |
| 6. Ռազմական տեղագրության հիմունքներ | 6.1Տեղորոշում:Սեփական տեղադիրքի որոշումը քարտեզի վրա: | | | 1 | Մարտական պատրաստության հիմունքներ |
| 6.2Կրակի քարտի կազմումը | | | 1 | Մարտական պատրաստության հիմունքներ |
| 7.Լեռնային հատուկ պատրաստության հիմունքներ | | 7.1Տեղաշարժը լեռնային պայմաններում | 3 | | Մարտական պատրաստության հիմունքներ |
| 8.Իրավական պատրաստություն | | 8.1ՀՀ ԶՈւ կանոնադրություն Զորամասի վերակարգ | 3 | | Հայրենասիրական դաստիրակություն Մարտական պատրաստության հիմունքներ |
| 8.2Միջազգային մարդասիրական իրավունք (ՄՄԻ): Զինված ընդհարումների ընթացքում մարտական գործողությունների վարման արգելված եղանակներ և միջոցներ | 1 | | Հայրենասիրական դաստիրակություն Մարտական պատրաստության հիմունքներ |
| 9.Շարային պատրաստություն | | 9.1 Շարային վարժաձևերն ու շարժումը զենքով: Հրամանատարին զինվորական պատիվ տալը (ողջունելը)՝ զենք կրելու պարագայում | 1 | | Մարտական պատրաստության հիմունքներ |
| 10.Կապ և տեղեկատվական անվտանգություն | | 10.ՀՀ ԶՈՒ կապի և հեռահաղորդակցության միջոցները | 1 | | Մարտական պատրաստության հիմունքներ |
| 11.Հոգեբանական պատրաստություն | | 11.1Անորոշություն, տագնապ, վախ, խուճապ | 1 | | Մարտական պատրաստության հիմունքներ |
| 11.2 Տագնապի հաղթահարման ձևերը: Հոգեբանական կայունություն: | 1 | | Մարտական պատրաստության հիմունքներ |
| 12.Անվտանգ կենսագործունեությոն և կենսապահովում | | 12.1Բնակչության պաշտպանության հիմնական ձևերը, միջոցները և միջոցառումները արտակարգ իրավիճակներում և պատերազմի ժամանակ | 1 | | Անվտանգ կենսագործունեությոն և կենսապահովում |
| 12.2Կենսապահովումն արտակարգ իրավիճակներում.սննդային ապահովումը | 1 | | Անվտանգ կենսագործունեությոն և կենսապահովում |
| 13.Առաջին օգնության հիմունքներ | | 13.1Հենաշարժիչ համակարգի վնասվածքներ:ԱՕ: | 1 | | Առաջին օգնության հիմունքներ |
| 13.2Վիրավորների տեղափոխությունը մարտադաշտից | 1 | | Առաջին օգնության հիմունքներ |

**12-րդ դասարանի բաժիններ և թեմաներ**

|  |  |  |  |  |  |
| --- | --- | --- | --- | --- | --- |
| **Բաժին** | **Թեմա** | | | **ժամաքանակ** | **Հիմնական գաղափարներ** |
| 1.Ռազմարվեստի պատմություն. ՀՀ զինված ուժեր | 1.1 Զինվորական երդում, բովանդակությունը, երդում տալու կարգը | | | 1 | Հայրենասիրական դաստիրակություն Մարտական պատրաստության հիմունքներ |
| 1.2 ՀՀ ԶՈՒ կադրերի պատրաստման համակարգը: ՀՀ ԶՈՒ Ռազմական բազմաբնույթ և Ռազմական ավիացիոն ինստիտուտների ընդունելության կարգը | | | 1 | Հայրենասիրական դաստիրակություն Մարտական պատրաստության հիմունքներ |
| 2.Մարտավարության հիմունքներ | 2.1 Մոտոհրաձգային ջոկի պայքարը հակառակորդի հարձակման միջոցների դեմ | | | 2 | Մարտական պատրաստության հիմունքներ |
| 3.Կրակային պատրաստություն | 3.1Նշանառության ճշգրտումներ | | | 2 | Մարտական պատրաստության հիմունքներ |
| 4. Լեռնային հատուկ պատրաստության հիմունքներ | 4.1 Լեռնահրաձգային պատրաստություն | | | 3 | Մարտական պատրաստության հիմունքներ |
| 5.Իրավական պատրաստություն | 5.1ՀՀ ԶՈՒ կանոնադրություն Զինծառայողների հիմնական իրավունքներն ու պարտականությունները | | |  | Հայրենասիրական դաստիրակություն Մարտական պատրաստության հիմունքներ |
| 6. Կապ և տեղեկատվական անվտանգություն | 6.1Տեղեկատվական անվտանգություն | | | 2 | Մարտական պատրաստության հիմունքներ |
| 7.Հոգեբանական պատրաստություն | | 7.1Հոգեբանական պատերազմ | 1 | | Մարտական պատրաստության հիմունքներ |
| 8.Առաջին օգնության հիմունքներ | | 8.1Կենսական կարևոր օրգանների գործունեության խանգարումներ:ԱՕ | 4 | | Առաջին օգնության հիմունքներ |

**Եզրակացություն**

Ռազմական կրթության խնդիրը պաշտպանական բարեփոխումների շրջանակներում ՀՀ կառավարության գերակա ուղղություններից մեկն է: ՀՀ կրթության բնագավառը չի կարող անմասն մնալ ռազմական կրթության ոլորտի միջազգային զարգացումներից: Այս ուղղությամբ ձեռնարկված միջոցառումները միտված են ապահովելու մեր ռազմակրթական ոլորտի համապատասխանությունը արդի պահանջներին և դրա ինտեգրմանը միջազգային կրթական համակարգին:

 ՀՀ ռազմակրթական բարեփոխումների շրջանակներում ՀՀ կրթության եւ գիտության նախարարությունը էական օժանդակություն է ցուցաբերում՝ ընդհանուր առմամբ Հայաստանում համակարգելով Եվրոպական հանձնաժողովի եւ Եվրոպայի խորհրդի նախաձեռնությամբ Բոլոնյան գործընթացի իրականացումը:

 Պաշտպանական բարեփոխումների շրջանակում ՀՀ ռազմական կրթության հայեցակարգի պահանջները իրագործելով նոր հարթության վրա են դրվում ռազմակրթական ոլորտի առկա խնդիրները, ուրվագծվում առաջիկա զարգացումները, որոնց լուծման ուղղությամբ մշտապես իրականացվելու են կենտրոնացված եւ համակարգված աշխատանքներ:

Ուսումնասիրելով  թեմայի հիմնախնդիրները նպատակահարմար ենք համարում՝

**Զորամաս այցելությունը**- սա հնարավորություն է տալիս սովորողներին անմիջականորեն ծանոթանալ բանակային առօրյային, մարտական տեխնիկային, սպառազինության տեսակներին և անձնակազմի մարտական պարապմունքներին: **Արտադասարանական խմբակների կազմակերպումը- շ**ատ արդյունավետ է դպրոցներում արտադասարանական «Պատանի հետախույզ», «Պատանի լեռնագնաց» և այլ խմբակների ձևավորումը, որոնք հնարավորություն են տալիս ապահովել ինտենսիվ ուսուցում և կարգապահություն։

**Ներառական կրթությունը** - «Նախնական զինվորական պատրաստություն» առարկայի շրջանակում ներառական կրթությունը կազմակերպվում է՝ ելնելով կրթության առանձնահատուկ պայմանների կարիք ունեցող երեխաների շահերից, ֆիզիկական և մտավոր ընդունակություններից ու կարողություններից:

**ՆԶՊ առարկայի դասաժամերի ավելացումը**- որն հնարավորություն կտա ուսուցման համար նախատեսված թեմաները ներկայացնել ավելի բազմակողմանի, հետաքրքրաշարժ ձևերով ու մեթոդներով՝ դրա համար կիրառելով ժամանակակից համակարգչային և հեռահաղորդակցության միջոցները, տեսացուցադրման սարքերը և վարժամիջոցները:

**Դպրոցական ծրագրի շրջանակներում այլ առարկաների հետ ՆԶՊ առարկայի միասնական, համալիր ուսուցումը** –որը կարող է մեծապես ապահովել հայրենիքի ապագա պաշտպանի, հասարակության անդամի և քաղաքացու կայացումը։ Կարևոր է նաև ուսուցողական նյութերի պարզեցումը, արդիական թեմաներ ներմուծելն ու ոչ պրոֆիլայիններից ձերբազատվելը, ինչպես նաև ավելի արդյունավետ մեթոդական մոտեցումների, տեղեկատվական նոր տեխնոլոգիաների կիրառումը։

Օգտագործված գրականության ցանկ

1.<<Զինապարտության մասին>> ՀՀ օրենք

2.<<ՆԶՊ և անվտանգ կեսագործունեություն>> առարկայի չափորոշիչ և ծրագիր, Երևան 2009

3.<<ՆԶՊ և անվտանգ կեսագործունեություն>> առարկայի չափորոշիչ և ծրագիր, Երևան 2021

4.<<Հայրենիք և ծառայություն>> ուսումնական ձեռնարկ, Երևան ՀՀ ՊՆ,Երևան 2001թ.